ທ່ານ Kerry ພົບປະ ຄູ່ຕຳແໜ່ງ ຝ່າຍອີຣ່ານ ເພື່ອຫາທາງ ບັນລຸ ຂໍ້ຕົກລົງ ນິວເຄລຍ
ລັດຖະມົນຕີຕ່າງປະເທດ ສຫລ ເນັ້ນວ່າ ການໂອ້ລົມກັນ ເລື້ອງນີວເຄລຍ ແມ່ນແຍກຈາກເລື້ອງອື່ນໆ ຮວມທັງ ການຮ່ວມມືກັນຕໍ່ຕ້ານ ພວກຫົວຮຸນແຮງ ກຸ່ມລັດອິສລາມ.
ທ່ານ John Kerry ລັດຖະມົນຕີຕ່າງປະເທດສະຫະລັດ ແລະ ທ່ານ Mohammad Javad Zarif ລັດຖະມົນຕີຕ່າງປະເທດ ອີຣ່ານໄດ້ເລີ້ມທຳການພົບປະຫາລືກັນໜ້າຕໍ່ໜ້າກັນທີ່ Oman ໃນເວລາພຽງແຕ່ 2 ສັບປະດາເທົ່ານັ້ນກ່ອນເວລາເສັ້ນຕາຍສຳ ລັບການບັນລຸຂໍ້ຕົກລົງກັນວ່າດ້ວຍນີວເຄລຍນັ້ນ ທ່ານນາງ Catherine Ashton ຫົວໜ້ານະໂຍບາຍຕ່າງປະເທດ ຂອງສະຫະພາບຢູໂຣບ ກໍໄດ້ປະກອບສ່ວນນຳເຊັ່ນກັນ ໃນການ ພົບປະສົນ ທະນາກັນໃນວັນອາທິດມື້ນີ້ ທ່ານ Kerry ແລະທ່ານ Zarif ໄດ້ຈັບມືກັນ ແຕ່ບໍ່ໄດ້ກ່າວຖ້ອຍຖະແຫຼງໃດໆຕໍ່ສື່ມວນຊົນ ໃນຂະນະທີ່ພວກທ່ານກະກຽມເພື່ອເລີ້ມທຳການໂອ້ລົມສົນທະນາກັນ ທີ່ນະຄອນຫຼວງ Muscat ຂອງ Oman ນັ້ນ ໃນການຖະແຫຼງ ກ່ອນອອກເດີນທາງຈາກປັກກິ່ງໃນວັນເສົາວານນີ້ ທ່ານ Kerry ກ່າວວ່າ  ໃນການ ໂອ້ລົມສົນທະນາກັນ ເພື່ອໃຫ້ບັນລຸຂໍ້ຕົກ ລົງກັນກັບອີຣ່ານ ກ່ຽວກັບໂຄງການນີວເຄລຍຂອງອີຣ່ານນັ້ນ ແລະທ່ານໄດ້ກ່າວເນັ້ນເຊັ່ນກັນວ່າ ການເຈລະຈາເລື້ອງນີວເຄລຍນີ້ ແມ່ນແຍກຈາກເລື້ອງອື່ນໆ ຮວມທັງ ການຮ່ວມມືທີ່ເປັນໄປໄດ້ກັບອີຣ່ານໃນການຕໍ່ສູ້ກັບກຸມລັດອິສລາມນັ້ນ ປະທານາທິບໍດີບາຣັກ ໂອບາມາ ກ່າວຫວ່າງໄວໆຜ່ານມານີ້ວ່າ ສະ ຫະລັດ ແລະກຸ່ມພັນທະມິດ P5 ບວກນຶ່ງ ໄດ້ມອບໂຄງຮ່າງສຳລັບຂໍ້ຕົກລົງດ້ານນີວເຄລຍ ໃຫ້ແກ່ອີຣ່ານ ແລ້ວ ທ່ານເອີ້ນໂຄງຮ່າງດັ່ງກ່າວວ່າເປັນບາດກ້າວເທື່ອລະກ້າວທີ່ກວດສອບໄດ້ ສຳລັບອີຣ່ານ ທີ່ຈະຫລຸດພົ້ນຈາກການລົງໂທດທີ່ເຮັດໃຫ້ປະເທດ ຕົກຢູ່ໃນສະພາບອຳມະພາດ ແລະກັບຄືນມາຮ່ວມປະຊາຄົມນາໆຊາດ ແຕ່ປະທານາທິບໍດີ ໂອບາມາ ເອີ້ນເລື້ອງນີ້ວ່າ  ວ່າ ຄະນະນຳພາຂອງອີຣ່ານຈະເຮັດຫຼືບໍໃນອັນທີ່ດີທີ່ສຸດສຳລັບອີຣ່ານນັ້ນ ກຸ່ມ P5 ບວກ 1 ຫຼືກຸ່ມ 5 ປະເທດສະມາຊິກຖາວອນຂອງສະພາຄວາມໝັ້ນຄົງສະຫະປະ ຊາຊາດແລະເຢຍຣະມັນ ຢາກໃຫ້ອີຣ່ານຫຼຸດ ຜ່ອນສະມັດຖະພາບໃນການຫລອມທາດຢູເຣນຽມຂອງຕົນ ເພື່ອບໍ່ໃຫ້ຕົນສາມາດຜະລິດລະເບີດນີວເຄລຍໄດ້ນັ້ນ ເພື່ອເປັນການແລກປ່ຽນ ສະຫະປະຊາຊາດ ຈະຍົກເລີກການລົງໂທດຂອງຕົນຕໍ່ອີຣ່ານ ອີຣ່ານໄດ້ປະຕິເສດມາໂດຍຕະຫຼອດ ທີ່ວ່າຕົນຢາກຜະລິດອາວຸດນີວເຄລຍນັ້ນ